CELEX: E2019J0013
Language: lv
Date: 2020-12-10 00:00:00
Title: Tiesas spriedums (2020. gada 10. decembris) Lietā E-13/19 Hraðbraut ehf. pret Izglītības, zinātnes un kultūras ministriju, Verzlunarskóli Íslands ses., Tækniskólinn ehf., un Menntaskóli Borgarfjarðar ehf. (Publiskais iepirkums — Direktīva 2014/24/ES — Publisku pakalpojumu līgums — EEZ līguma 37. pants — Jēdziens “pakalpojumi” — Vidējā izglītība) 2021/C 113/06

31.3.2021   
            
            
               LV
            
            
               Eiropas Savienības Oficiālais Vēstnesis
            
            
               C 113/11
            
         
      TIESAS SPRIEDUMS
      (2020. gada 10. decembris)
      Lietā E-13/19
      
         Hraðbraut ehf. pret Izglītības, zinātnes un kultūras ministriju, Verzlunarskóli Íslands ses., Tækniskólinn ehf., un Menntaskóli Borgarfjarðar ehf.
      
         
            (Publiskais iepirkums — Direktīva 2014/24/ES — Publisku pakalpojumu līgums — EEZ līguma 37. pants — Jēdziens “pakalpojumi” — Vidējā izglītība)
         
      
      (2021/C 113/06)
      Lietā E-13/19, Hraðbraut ehf. pret Izglītības, zinātnes un kultūras ministriju, Verzlunarskóli Íslands ses., Tækniskólinn ehf., un Menntaskóli Borgarfjarðar ehf. — LŪGUMS Tiesai saskaņā ar Nolīguma starp EBTA valstīm par Uzraudzības iestādes un Tiesas izveidi 34. pantu, kuru iesniegusi Publiskā iepirkuma sūdzību komiteja (Kærunefnd útboðsmála) attiecībā uz to, kā interpretēt Eiropas Parlamenta un Padomes 2014. gada 26. februāra Direktīvu 2014/24/ES par publisko iepirkumu un ar ko atceļ Direktīvu 2004/18/EK, un jo īpaši tās 2. panta 1. punkta 9. apakšpunktu un 74. pantu, Tiesa, kuras sastāvā ir priekšsēdētājs Páll Hreinsson, tiesneši Per Christiansen (tiesnesis-referents) un Bernd Hammermann, 2020. gada 10. decembrī pasludināja spriedumu, kura rezolutīvā daļa ir šāda.
      Līgumi ar minētajā lūgumā aprakstītajām īpašībām, kuru priekšmets nav pakalpojumu sniegšana Direktīvas 2014/24/ES nozīmē, nav publisku pakalpojumu līgumi minētās direktīvas 2. panta 1. punkta 9. apakšpunkta nozīmē.